Document ID: /roh_data/filtered/fineweb-2-filterrobots_roh.jsonl.gz/25973

Sozialamt
Uffizi dal servetsch social
Ufficio del servizio sociale
Gürtelstrasse 897001 Cuiratel +41 81 257 26 54fax +41 81 257 21 <email-pii>
29.05.2019 – Agid a victimas en Svizra
L'agid a victimas en Svizra ha ina nova pagina d'internet. Infurmaziuns generalas davart l'agid a victimas ed adressas da contact dals agids a victimas en auters chantuns chattais Vus qua: https://www.opferhilfe-schweiz.ch/de/ (mo per tudestg).
18.03.2019
Per il 1. da schaner 2019 èn las prescripziuns per far annunzias a la APUC vegnidas regladas da nov. La finamira da la midada da lescha è quella da meglierar la protecziun d'uffants da la vegliadetgna prescolara. In'obligaziun d'annunzia n'han betg mo persunas uffizialas, mabain da nov er persunas che han da professiun in contact regular cun uffants. Ultra da quai è vegnì simplifitgà il dretg d'annunzia da persunas ch'èn suttamessas al secret professiunal. La conferenza per la protecziun d'uffants e da creschids ha resumà ils dretgs e las obligaziuns da far annunzias a la APUC en in fegl d'infurmaziun (mo per tudestg).
L'uffizi dal servetsch social (USo) garantescha prestaziuns che sustegnan l'integraziun sociala e professiunala sco er la participaziun sociala e l'existenza da differentas persunas.
L'uffizi dal servetsch social planisescha, promova e surveglia las purschidas e las structuras che correspundan als basegns cun atgnas purschidas da cussegliaziun ed en collavuraziun cun divers partenaris. Ultra da quai accumpogna l'uffizi dal servetsch social svilups en ils fatgs socials.